Сабақтың мақсаты:

**Білімділік:** Оқушылардың ойлау қабілетін, ой ұшқырлығын, оқуға ынтасын арттыру.

**Дамытушылық:** логикалық ойлау қабілеттерін, ұйымдастырушылық қабілеттерін дамыту.

**Тәрбиелік:** Оқушыларды ұйымшылдыққа, нақты пәнге қызығушылыққа, жауапкершілікке, ұқыптылыққа, достыққа тәрбиелеу.

**Көрнекілігі**:  нақыл сөздер, логикалық есептер, интерактивті тақта, , слайдтар.

**Түрі:** Топтық сайыс сағаты.

Типі: Ойын түрінде.

Мінеки залда тыныштық,

Естілмейді дыбыс түк.

Мұны біз де қоштаймыз,

Кешіккендерді тоспаймыз.

Ғылымдардың ғылымы,

Математика ғылымы жайында

«Брейн-ринг» танымдық ойынын бастаймыз!

Шын жүйрік шабысынан танылады,

Нақты білім, терең ой саналады.

Баға берер әділ-қазы ортамызда

Сіздерге құрметпен қол соғылады.

Қазылар орнықтырар әділдікті

Кімдердің жауаптары кәміл шықты,

Білім мен тапқырлардың сайысында,

Жеңіске жетер дейміз нағыз мықты – дей келе, әділқазылар алқасымен танысып өтсек.

Жақсылық адамдардың тілегі екен

Тілейтін жақсылықты жүрегі екен.

Дәстүрі қазағымның сарқылмаған Жобасын сайыскерлер біле ме екен?-

Ең алдымен бүгінгі ойынымыздың өтілу барысымен таныс болайық.

**І тур- Таныстыру**

**ІІ тур – «Блиц сұрақтар»**

**ІІІ тур – «4 сурет 1 сөз»**

**ІVтур – «Ойымды жалғастыр» сайысы.**

Өмірде ойлап тұрсаң, бәрі де – есеп,

Айырсаң ішетұғын дәрі де – есеп.

Есепсіз сүрген өмір мазмұнсыз-ау,

Дүниенің бар тұлғасы есеп десек.

Есептен сайысады бар команда,

Алға озар ең мықтысы осы жолда.

Көпшілік өнерлерін қызықтамақ,

Сұрайық шығуларын жұрт алдына – деп командаларды ортаға шақырамыз.

**І тур- Таныстыру**

**І топ «Үшбұрыш» тобы. 5 сынып**

**Ұраны:** Білікті бірді жығар.

Білімді мыңды жығар.

**Сәлемдесуі:** Біз дайынбыз бұл сайысқа достарым,

Көрсетеміз бізде қандай күш барын.

Алға қойған мақсатымыз бір екен.

Сәтті болсын сапарымыз әрдайым.

«Үшбұрыш» командасынан қарсылас командаға сәлем !

**ІІ топ. «Төртбұрыш» тобы. 6 сынып**

**Ұраны:** Қандай сынақ болса дағы беріспе,

Әрқашанда үміткерміз жеңіске.

**Сәлемдесуі:**

Армандарға қол созумен келеміз,

Өмір теңіз жүзіп келеді кемеміз.

Білімменен қаруланған тобымыз,

Қарсыласты қалай да біз жеңеміз.

«Төртбұрыш» командасынан қарсылас командаға сәлем !

Білімнің ұшқырлығын танытып сен,

Асып - тасып, асықпа, қалыспа сен.

Уақыт деген зымырап, зулап жатыр,

Шапшаңдық бұл сайыста керек екен, - деп екінші турымызды бастаймыз.

**ІІ тур – «Блиц сұрақтар»** деп аталады. Әр топқа 6 сұрақтан қойылады. Тез жауап берулеріңіз керек. Қалған топтар өз мезетін күтеді. !Әділ қазылар алқасы мұқият болыңыздар!

**I топқа арналған сұрақтар:**

1.Тәуліктің 24-тен 1-і? 1 сағат

2. Қайсы үлкен 2 м ме әлде 198 см ме? 2 м

3. 16 нешенің квадраты? 4 санының

4. Қолымызда 10 саусақ болса, он қолда неше саусақ бар? 100

5. 7 жұмыртқаның бағасы 7 теңге болса, 100 жұмыртқаның бағасы неше теңге? 100 теңге

6. Ең үлкен уақыт өлшемі? Ғасыр

**ІІ топқа сұрақтар**

1. Тәуліктің 6-дан 1-і? 4 сағат

2. Қайсысы үлкен 2 кг немесе 2000 грамм? тең

3. 8 саны нешенің кубы? 2-нің

4. Үстелде үш стақан сүт бар. Алмаз 1 стақан сүтті ішіп қояды. Үстелде неше стақан бар? 3 стақан

5. 1 т темір ауыр ма, әлде 1000 кг мақта ауыр ма? Бірдей

6. Бір жанұяда 4 қыз бар, әр қыздың бір інісі бар. Жанұяда неше бала бар?

**ІІІ тур – «4 сурет 1 сөз»**

**Жауаптары:**

1.ашулы

2.дыбыс

3.ғаламтор

4.тыныштық

5.белгі

6.ыстық

7.бұрыш

8.қауіпті

9.жазушы

10.құпия

**ІVтур. «Ойымды жалғастыр» сайысы.**

**I топқа арналған сұрақтар:**

Жеті жұрттың тілін біл, (жеті түрлі білім іл)

Білекті бірді жығар, (білімді мыңды жығар)

Екі жақсы қас болмас, (екі жаман дос болмас)

Досыңды үш күн сынама, (үш жыл сына)

**II топқа арналған сұрақтар:**

Бір елі ауызға – (екі елі қақпақ)

Жүз сомың болғанша, (жүз досың болсын)

Отыз тістен шыққан сөз, (отыз елге тарайды)

Білгенің бір тоғыз, (білмегенің тоқсан тоғыз)

**Бір кісі қазған құдықтан, (мың кісі су ішеді)**

Жастарына сынға түсіп келген бүгін,

Ақылмен білімдерін теңдер бүгін.

Әділ-қазы алқасына сөз берейік,

Жеті өлшеп,әділдікпен бір кесетін.

Сөз кезегі әділ-қазылар алқасы өздеріңізде.

Бүгінгі көріп тамашалаған интелектуальды ойынымыз өз мәресіне жетті. Зейін қойып тыңдағандарыңызға рахмет!